《岁晚樊口解舟》
宋代·张埴

武昌夏口之山川，天寒不见吹箫船。
短蓬推枕酒半醒，斑斑雨里茸茸烟。
沙头白鸟闭目立，上下掠火交乌鸢。
修蛇赴壑了弗顾。苟且一白春风前。
我亦长吟上汉水，夜来参到梅花禅。
一枝似铁忍寒冷，一枝如玉生温妍。
老人无以饯岁事，只掉此舌为辰筵。
江湖落魄又五年。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。